Управление по образованию, спорту и туризму

Стародорожского райисполкома Минской области

Государственное учреждение образования «Пастовичская средняя школа»

Декада педагогического мастерства классных руководителей

Устный журнал

«Минутки родного языка»

Подготовила и провела

классный руководитель 7 класса,

учитель белорусского языка

и литературы

Дражина Елена Григорьевна

аг. Пастовичи, 2021

**Мэта:** павышэнне матывацыі да вывучэння беларускай мовы.  
**Задачы:** стварыць умовы для фарміравання лінгвакультуралагічнай, камунікатыўнай, рытарычнай кампетэнцый вучняў; садзейнічаць развіццю аналітычнага мыслення, групавой самаарганізацыі, творчых здольнасцяў; спрыяць выхаванню патрыятызму, павагі да роднай мовы.  
 **Абсталяванне:** лісты паперы, ручкі, выказванні пра мову, лісты з заданнямі, алфавіт, каляровыя стыкеры.  
**Ход мерапрыемства**

1. **Арганізацыйны пачатак**
2. **Уступнае слова настаўнік**а

Адчыніце дзверы, людцы,

Адусюль хай далятае:

Словы родныя куюцца…

Кросны родныя снуюцца…

Песні родныя пяюцца…

Мова,

Мова

Нас вітае.

Вольга Куртаніч

Роднае слова – люстэрка культуры народа, яго духоўнае аблічча. Мова – наша спадчына, якую мы атрымліваем ад бацькоў і павінны перадаць наступным пакаленням. Хто хоць раз пачуў беларускую мову, не забудзе яе мяккасці імілагучнасці, плаўнасці і напеўнасці, сціплай прыгажосці і самабытнасці.

**Чытальнік 1.**

Пагавары са мной на мове,

На нашай роднай, не чужой.

Адчуеш ты – у кожным слове

Душа яднаецца з душой.

І сэрца сэрцу адкрывае

Свае духоўныя сады –

Там салаўіны хор спявае,

Там смак крынічнае вады.

Там рэха продкаў прамаўляе

Малітвы светлыя здалёк,

Нібыта нас благаслаўляе

**Чытальнік 2.**

На добры шлях, на лёгкі крок.

У словах тых – надзеі нашы

І нашы мары пра жыццё.

Калі мы з мовай –

Нас не страшыць

Ні гвалт, ні мор, ні забыццё.

Пагавары са мной на мове,

Забудзь на час пра “языкі”.

Няхай гучаць у кожным слове

І продкі нашы, і вякі!

1. **Паведамленне тэмы і задач мерапрыемства**

Аўтар гэтых задушэўных слоў – паэт Ігар Пракаповіч. У іх выказана бязмерная любоў да роднай мовы. Наша задача – берагчы мову, вывучаць, пашыраць сферу яе бытавання. Сёння мы правядзём мерапрыемства, прысвечанае беларускай мове і літаратурыі выявім лепшых знаўцаў беларускай мовы сярод сямікласнікаў. Гуляюць 2 каманды па 4 чалавек. Ацэньваць іх адказы будзе аўтарытэтнае журы (2 вучні 11 класа).

1. **Асноўная частка**
   1. **Старонка першая “Прыказкі”**

 У народзе кажуць: прыказка - крыніца мудрасці. А народная мудрасць сведчыць: “Усяму пачатак - родная мова” Праверым, як добра вы ведаеце прыказкі пра мову.  
*Кожнай камандзе раздаюцца незакончаныя прыказкі. (За кожную правільна дапоўненую прыказку каманда атрымлівае 1 бал.)*  
**Прыказкі для I каманды:**  
Куляй патрапіш у аднаго...  
Ласкавае слова...  
Лепш крышку зрабіць...  
Меней гавары...  
Многа гаворана...  
Хто пытае...  
**Прыказкі II каманды:**  
Не бойся сварлівага...  
Не той сябар, хто мёдам мажа...  
Няма тае хусты...  
Прымаўкі ды прыказкі...   
Рана загоіцца...  
Расказалі пра вераб’я...  
**Даведкі для I каманды:**  
*Куляй патрапіш у аднаго, а трапным словам - у тысячу.  
Ласкавае слова лепшае за мяккія пірагі.  
Лепш крышку зрабіць, чым багата нагаварыць.  
Меней гавары, болей пачуеш.  
Многа гаворана, ды мала сказана.  
Хто пытае, той не блудзіць.*  
**Даведкі для II каманды:**  
*Не бойся сварлівага, а бойся маўклівага.  
Не той сябар, хто мёдам мажа, а той, хто праўду кажа.  
Няма тае хусты, каб завязаць людзям вусны.  
Прымаўкі ды прыказкі роднай мовы прывязкі.  
Рана загоіцца, а злое слова - ніколі.  
Расказалі пра вераб’я, а прыкажуць пра жураўля.*

* 1. **Старонка другая “Пераклады”**

Неабходна падабраць беларускія адпаведнікі да рускіх слоў ( па аднаму слову па чарзе кожнай камандзе).

Пуговица, юбка, платье, рубашка, носки, шляпа, воротник, брюки, варежки,

карман.

*Адказы: гузік, спадніца, сукенка, кашуля, шкарпэткі, капялюш, каўнер, штаны,рукавіцы, кішэня*.

* 1. **Старонка трэцяя “Эрудыты-мовазнаўцы”**

*На бліц-апытанне адказваюць капітаны, за кожны правільны адказ - 1 бал.*  
1. Колькі літар у беларускім алфавіце? (32.)  
2. У якім горадзе знаходзіцца помнік літары “ў”? (Полацк.)  
3. Як ветліва развітваюцца беларусы? (Да пабачэння.)  
4. Ці з’яўляецца літарай апостраф? (Не.)  
5. Якім словам беларусы выказваюць згоду? (Так.)  
6. Колькі галосных гукаў у беларускай мове? (6.)  
7. Як правільна; “прабачце мяне” ці “прабачце мне”? (Прабачце мне.)  
8. Ці з'яўляецца галоснай літара “ў”? (Не.)  
9. Як правільна: “дзякую табе” ці “дзякую цябе”? (Дзякую табе.)  
10. Ці з’яўляюцца парнымі гукі [ц] - [р]? (Не.)  
**4.4 Старонка чацвёртая “Фразеалагізмы”**

Прапаную для членаў каманд новае заданне . Неабходна з дадзеных частак скласці фразеалагізмы – устойлівыя спалучэнні слоў, якія вобразна характарызуюць з’яву, чалавечы характар:

Намыліць грамата насіць не вядзе

З галавой абое біць зямлі

На руках і вухам шыю рабое

Лынды пуп кітайская выдаць

*Адказы: намыліць шыю, кітайская грамата, насіць на руках, і вухам не вядзе, выдаць з галавой, абое рабое, біць лынды, пуп зямлі.*

**4.5 Старонка пятая “Загадкі з вясёлай хаткі”**

*(загадкі па чарзе камандам задаюць члены журы)*

1. Касматы, вусаты, есці пачынае – песенькі спявае. (Кот)

2. Ходзіць па двары, на нагах – купцюры, белае каменне нясе? (Курыца)

3.Вось вам быль-нібыліца: у пяці чалавек – адна паясніца. (Рука і пальцы)

4. Пер'я наелася, у кашулю адзелася, спіць у ахвоту начная істота, ляжыць, дзе і ты,

чатыры рукі і два жываты. (Падушка)

5. На той свет бяжыць – звініць, а адтуль вяртаецца – плача. (Вядро з калодзежа)

6. Што бяжыць без повада? (Вада)

7. Што нас корміць, а есці не просіць? (Зямля)

8. Каляровае карамысла цераз рэчку павісла. (Вяселка)

9. Не агонь, а пячэцца? (Крапіва)

10. У кутку барада на кійку? (Венік)

11. Хто ні ідзе, усяк яму паклоніцца? (Грыб, ягада)

12. Прыйшла белая кабыліца, увесь свет пабудзіла. (Раніца)

13. Па небу каціцца катушка, ні звер, ні птушка, ні пясок, ні вада, а адгадаць – бяда?

(Сонца).

14. Ішла Рася – расцяглася. Каб устала, дык і да неба дастала. (Дарога)

15. Гаршочак разумны, хоць і сем дзірак мае. (Галава)

16. У печы парыцца ў вопратцы, да стала ідзе распранутаю. (Бульба)

17. У жываце – лазня, у носе – рэшата, на галаве – пупок, адна рука, і тая на спіне.

(Чайнік)

18. Паміж гуркамі, буракамі – каза з зяленымі рагамі. (Цыбуля)

19. Крутаста, вяртаста, на ёй адзежы за сто, хто распранае, той пражыве лет за сто.

(Капуста).

20. Круглае, гарбатае, вакол махнатае, як прыйдзе бяда, пацячэ і вада. (Вока)

**4.6. Старонка шостая “Алфавіт”**

Праверым, наколькі добра вы ведаеце беларускі алфавіт. Каб разгадаць зашыфраванае выказванне, трэба суаднесці лічбу і літару алфавіта. Хто не толькі правільна, але і хутка разгадае запіс – атрымае 2 балы.

21, 19, 33, 14, 21 17, 1, 25, 1, 20, 1, 12 – 18, 16, 5, 15, 1, 33 14, 16, 3, 1.

*Адказ: Усяму пачатак – родная мова.*

**4.7 Старонка сёмая “Музей народнага побыту”**

Прапаную наведаць віртуальны музей. На малюнках прадстаўлены прадметы народнага побыту. Камандам па чарзе неабходна назваць гэтыя прадметы, даць ім азначэнне ці патлумачыць, для чаго яны ўжываюцца.

Прадметы: кросны, куфар, прас, збан, серп, ручнік.

Кросны – хатні ткацкі станок.

Куфар – скрыня з векам на завесах і замком, якая служыць для захоўвання

адзежы і інш.

Прас – прылада для адгладжвання бялізны і адзення.

Збан – высокая гліняная пасудзіна, выцягнутая і звужаная зверху, з ручкай.

Серп – ручная прылада ў выглядзе паўкруглага дробна назубленага нажа для

жніва.

Ручнік – вузкая доўгая паласа кужэльнай (з лёну) ці баваўнянай тканіны,

прызначаная для выцірання цела, посуду

1. **Падвядзенне вынікаў**

Слова нашаму журы.

Закончым наша мерапрыемства, прысвечанае роднай мове радкамі з твора “10 запаведзяў” Віктара Шведа:  
Мову родную беражы.  
Мовай роднаю даражы.  
Мову родную шануй.  
Мовай роднай не гандлюй.  
Мову родную любі.  
Мовы роднай не кідай.  
Мову дзецям перадай.  
Мовы не аддай на здзек.  
Толькі з ёю жыцця век.  
**6. Рэфлексія “Кветкі для роднай мовы”**  
На стыкерах запішыце словы прызнання роднай мове.